ai4bharat/Pralekha huggingface dataset:
குடியரசுத் துணைத் தலைவர் செயலகம்
டாக்டர் அம்பேத்கரின் எண்ணங்களும், போதனைகளும் எந்த காலத்திற்கும் ஏற்றவை: குடியரசுத் துணைத்தலைவர்
டாக்டர் அம்பேத்கரின் எண்ணங்களும், போதனைகளும் எந்தக் காலத்திற்கும் ஏற்றவை என குடியரசுத் துணைத்தலைவர் திரு. எம். வெங்கையா நாயுடு தெரிவித்துள்ளார். அரசியல் சாசன சிற்பியும், சமூக சீர்திருத்தவாதியுமான அம்பேத்கருக்கு மரியாதை செலுத்தும் விதமாக, பஞ்சதீர்த்த நினைவகங்களின் ஒரு பகுதியாக, புதுதில்லியில் கட்டப்பட்டுள்ள டாக்டர் அம்பேத்கர் தேசிய நினைவகம் மற்றும் டாக்டர் அம்பேத்கர் சர்வதேச மையத்தை இன்று  அவர் பார்வையிட்டார். மத்திய சமூக நீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட், இணையமைச்சர் திரு. விஜய் சாம்ப்லா உள்ளிட்டோர் உடனிருந்தனர். அம்பேத்கர் தேசிய நினைவகத்தில் நீண்ட நேரம் இருந்த குடியரசுத் துணைத் தலைவர், அங்கு அமைக்கப்பட்டுள்ள அம்பேத்கரின் வாழ்க்கை வரலாற்றை விளக்கும் 27 கண்காட்சிகள் அடங்கிய அருங்காட்சியகத்தைப் பார்வையிட்டார். அம்பேத்கர் பற்றிய குறும்படங்களை திரையிட ஏதுவாக இந்த அருங்காட்சியகத்தின் சுவர்கள் எல்.இ.டி. சுவர்களாக அமைக்கப்பட்டுள்ளன. அத்துடன், அம்பேத்கரின் வாழ்க்கையை சித்தரிக்கும் ரோபோடிக் கருவி மற்றும் 1949 ஜூலை 25 அன்று அரசியல் நிர்ணய சபையில் அவர் ஆற்றிய உரைகளை மறுஒளிபரப்பு செய்யும் வசதிகளும் இங்கு ஏற்படுத்தப்பட்டுள்ளது.
பின்னர், டாக்டர் அம்பேத்கர் சர்வதேச மையம் மற்றும் அங்குள்ள கலையரங்கம் மற்றும் மாபெரும் நூலகம் போன்றவற்றையும் குடியரசுத் துணைத் தலைவர் சுற்றிப் பார்த்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
=============
(Visitor Counter : 108
அறிவியல் மற்றும் தொழில்நுட்பத்துறை
மொஹாலி - இந்திய நானோ அறிவியல் மற்றும் தொழில்நுட்பத்துறையின் கணினி அடிப்படையிலான நானோ பொருட்கள் மூலம் நானோ-மின்னணுவியலின் எதிர்காலத்தைக் காட்ட முடியும்
அறிவியல் மற்றும் தொழில்நுட்பத் துறையின் கீழ் வரும் தன்னாட்சி நிறுவனமான, மொஹாலியில் உள்ள நானோ அறிவியல் மற்றும் தொழில்நுட்ப நிறுவனத்தின்  ஆராய்ச்சியாளர்கள், கணினி அடிப்படையிலான நானோ வடிவமைப்புகளை உருவாக்கியுள்ளனர். இந்த நானோ வடிவமைப்புகள் உயர் அழுத்த மின்சாரம் , அடுத்த தலைமுறை நானோ-டிரான்சிஸ்டர்கள், நானோ-எலக்ட்ரானிக்ஸ் கட்டுமான தொகுதி பயன்பாட்டிற்கு ஏற்றதாக இருக்கும்.
உயர் அழுத்த மின்சாரம்  என்பது சில பொருட்களில் கூடுதல் அழுத்தத்தைப் பயன்படுத்தி மின்சாரத்தை உருவாக்குவது. லைட்டர்கள், அழுத்தமானிகள், சென்சார்கள் மற்றும் பலவற்றில் இந்த அழுத்தத்தைப் பயன்படுத்துவதன் மூலம் அதன் பயன்பாடுகள் நம் அன்றாட வாழ்க்கையை எளிதாக்கியுள்ளன.
2D பொருட்களில் உள்ள உயர் அழுத்த மின்சாரம்  முதலில் கோட்பாட்டளவில் 2012 இல் கணிக்கப்பட்டது, பின்னர் 2014 ஆம் ஆண்டில் மோனோலேயரில்  பரிசோதனை செய்யப்பட்டு உறுதிப்படுத்தப்பட்டது.
பேராசிரியர் அபிர் டி சர்க்காரும், அவரது ஆராய்ச்சி மாணவர் மனீஷ் குமார் மொஹந்தா அவர்களின் சமீபத்திய வெளியீடுகளான நானோஸ்கேல் மற்றும் அமெரிக்கன் கெமிக்கல் சொசைட்டி ஆகியவற்றில் 2D நானோ கட்டமைப்பில் ஒரு மோனோலேயரை மற்றொன்றுக்கு மேல் அடுக்கி வைப்பதன் மூலம் விமானத்திற்கு வெளியே உயர் அழுத்த மின்சாரத்தை  தூண்டுவதை நிரூபித்துள்ளனர்.
ஆயுஷ்
டிஜிட்டல் தளங்கள் மூலம் சர்வதேச யோகா தினம் – 2020 உலகம் முழுவதும் கொண்டாட்டம்
நாட்டில் கொவிட்-19 காரணமாக நிலவும் சுகாதார நெருக்கடி நிலையைக் கருத்தில் கொண்டு, இந்த ஆண்டு சர்வதேச யோகா தினம் , சர்வதேச அளவில் டிஜிட்டல் மூலம் கொண்டாடப்படுகிறது. இத்தகவலை, இன்று ஆயுஷ் அமைச்சகத்துடன் செய்தியாளர்களிடம் பேசிய, இந்தியக் கலாச்சாரத் தொடர்புக் கவுன்சில் ஐசிசிஆர் தலைவர் டாக்டர் வினய் சகஸ்ரபுத்தே தெரிவித்தார். இந்த ஆண்டு, உலகப் பெருந்தொற்றைக் கட்டுப்படுத்த நோய் எதிர்ப்பு சக்தியை மக்கள் வளர்த்துக் கொள்ள யோகாவைப் பயன்படுத்துவது பற்றி விளக்கப்படும் என்றும், இந்த சிக்கலான நேரத்தில் சில குறிப்பிடத்தக்க அம்சங்களை மேலாண்மை செயவதன் மூலமாக சமுதாயத்தை வலுப்படுத்த வேண்டும் என்றும் டாக்டர் சகஸ்ரபுத்தே வலியுறுத்தினார். இந்த செய்தியாளர்கள் சந்திப்பின் போது, ஆயுஷ் செயலர் திரு. வைத்ய ராஜேஷ் கொடேச்சா உடனிருந்தார்.
மிக வேகமாகப் பரவும் இயல்பு கொண்ட கொவிட்-19 தொற்று காரணமாக, தற்போது கூட்டமாகக் கூட முடியாது. ஆகவே, இந்த ஆண்டு மக்கள் யோகாவை தங்கள் இல்லங்களில் குடும்பத்தினருடன் செய்யுமாறு அமைச்சகம் கேட்டுக் கொண்டுள்ளது. செய்தியாளர்களிடம் பேசிய போது, டாக்டர் சகஸ்ரபுத்தே, ‘’ என் வாழ்க்கை- என் யோகா’’ வீடியோ பிளாக்கிங் போட்டியில் பங்கேற்குமாறு பிரதமர் திரு.நரேந்திர மோடி அனைவருக்கும் அழைப்பு விடுத்துள்ளதாகத் தெரிவித்தார்.
பிளாக்கிங் போட்டி ஏற்கனவே MyGov.gov.in போன்ற பல்வேறு தளங்களில் துவங்கி விட்டதாகவும், அது ஜூன் 15-ஆம் தேதி நிறைவடையும் என்றும், அதன் பின்னர் நடுவர்கள் கூட்டாக முடிவு செய்து , வெற்றியாளர்களின் பெயர்களை அறிவிப்பார்கள் என்றும் திரு. கொட்டேச்சா தெரிவித்தார். வீடியோ போட்டிக்கான விண்ணப்பங்களை மூன்று பிரிவுகளின் கீழ், போட்டியாளர்கள் சமர்ப்பிக்கலாம். இளைஞர்கள் , வயது வந்தோர்  , யோகா நிபுணர்கள் என மூன்று பிரிவுகள் உள்ளன. மேலும், ஆண், பெண் போட்டியாளர்கள் தனித்தனியே பிரிக்கப்படுவர். அதனால், மொத்தம் ஆறு பிரிவுகள் வரும். இந்தியாவின் போட்டியாளர்களுக்கு, முதல் மூன்று இடத்தைப் பிடிக்கும் போட்டியாளர்களுக்கு ஒவ்வொரு பிரிவிலும், ரூ. 1 லட்சம், ரூ.50,000, ரூ.25,000 மதிப்புள்ள பரிசுகள் வழங்கப்படும். உலகப் போட்டியாளர்களுக்கு, இது 2500 டாலர், 1500 டாலர், 1000 டாலர் என வழங்கப்படும்.
(Visitor Counter : 174
விவசாயத்துறை அமைச்சகம்
சர்வதேச பொருளாதார உறவுகளுக்கான இந்திய சபை மற்றும் தேசிய பங்குச் சந்தையின் கூட்டு மாநாட்டை மத்திய விவசாயத்துறை அமைச்சர் காணொலி மூலம் தொடங்கி வைத்தார்
மத்திய விவசாயம் மற்றும் விவசாயிகள் நலத்துறை அமைச்சர் திரு.நரேந்திரசிங் தோமர், சர்வதேச பொருளாதார உறவுகளுக்கான இந்திய சபை மற்றும் தேசிய பங்குச் சந்தையின் கூட்டு கூட்டத்தை, குவாலியரில் இருந்து காணொலி வாயிலாக தொடங்கி வைத்தார். இந்த நிகழ்ச்சியில் பேசிய திரு.தோமர், விவசாய சகோதார, சகோதரிகளின் கடின உழைப்பு மற்றும் விவசாயிகளின் நலன் சார்ந்த அரசின் கொள்கைகள் காரணமாக, உலகில், அதிக விவசாய விளைபபொருட்களை உற்பத்தி செய்யும் நாடுகளின் முதல் இரண்டு இடங்களில் இந்தியா உள்ளது என்றார். இந்தியாவின் இயற்கை வேளாண் பொருட்களுக்கு உலக அளவில் அதிகதேவை இருக்கிறது. கொரோனா காலத்திலும், இந்தியாவில் இருந்து 3.75 லட்சம் கோடி விவசாயப் பொருட்கள் ஏற்றுமதி செய்யப்பட்டது என்பது நல்ல அறிகுறி. இந்நிலையில், நமது விவசாயப் பொருட்களின் தரத்தை நிலைநிறுத்தி, அது உலகத்தரத்தை எட்டுவதை உறுதி செய்ய வேண்டும் என்று கூறினார்.
“விவசாய சந்தைகளை சரியாக பெறுதல்” என்ற மாநாடு, நாட்டின் முன்னணி பொருளாதார சிந்தனைக் குழுவில் ஒன்றான சர்வதேச பொருளாதார உறவுகளுக்கான இந்திய சபை, உலகின் மிகப்பெரிய பங்குச் சந்தையான தேசிய பங்குச் சந்தை ஆகியவற்றின் கூட்டு முயற்சியால் ஏற்பாடு செய்யப்பட்டுள்ளது. இதில் தலைமை விருந்தினராக கலந்து கொண்ட மத்திய அமைச்சர் திரு.தோமர், பல்வேறு பருவநிலைகளையுடைய நாடு இந்தியா என்றும், இங்கு விவசாயம் செய்வதற்கு சாதகமான வானிலை உள்ளது என்றும் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839593
வணிகம் மற்றும் தொழில்துறை அமைச்சகம்
கடுமையான அலுவல் நடைமுறையை இலகுவாக மாற்றும் பிரதமரின் தொலைநோக்குப் பார்வையை நிறைவேற்ற தேசிய ஒற்றைச் சாளர அமைப்புமுறை உதவிகரமாக இருக்கும்: மத்திய அமைச்சர் திரு பியூஷ் கோயல்
கடுமையான அலுவல் நடைமுறையை இலகுவாக மாற்றும் பிரதமர் திரு நரேந்திர மோடியின் தொலைநோக்குப் பார்வையை நிறைவேற்ற தேசிய ஒற்றைச் சாளர அமைப்புமுறை உதவிகரமாக இருக்கும் என்று மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார்.
புதுதில்லியில் இன்று தேசிய ஒற்றைச் சாளர அமைப்புமுறை குறித்த ஆய்வுக் கூட்டத்திற்கு பிறகு செய்தியாளர்களிடையே பேசிய அவர் இவ்வாறு தெரிவித்தார். ஒற்றை வர்த்தகப் பயனாளர் அடையாள எண்ணை உறுதிப்படுத்துவதற்காக அமைச்சகங்கள் மற்றும் மாநிலங்களுக்கு இடையே தரவுகளை பரிமாறிக் கொள்வதற்கு வசதியாக பான் எண் பிரத்தியேக அடையாளமாக கொண்டுவரப்படக் கூடும் என்று திரு கோயல் கூறினார்.
தேசிய ஒற்றைச் சாளர அமைப்புமுறைக்கு கிடைக்கப்பட்ட 76000 விண்ணப்பங்கள்/ கோரிக்கைகளில் 48000 விண்ணப்பங்களுக்கு அனுமதி அளிக்கப்பட்டிருப்பதை அவர் சுட்டிக்காட்டினார். 27 மத்திய அரசின் துறைகளும், 19 மாநிலங்களும் இந்த அமைப்புமுறையில் இணைந்திருப்பதாக அவர் குறிப்பிட்டார்.
தேசிய நில வங்கியும் இந்த அமைப்புமுறையில் ஒருங்கிணைக்கப்பட்டிருப்பதாகக் கூறிய அமைச்சர் திரு பியூஷ் கோயல், வெவ்வேறு தொழில்பூங்காக்கள் மற்றும் தொழிற்பேட்டைகளில் சுமார் ஒரு லட்சம் ஹெக்டர் நிலம் இந்த தளத்தில் இணைக்கப்பட்டிருப்பதாகத் தெரிவித்தார். இதன் மூலம் தொழில் நிலங்களை வாங்குவதற்கான ஒற்றை நிறுத்தத் தளமாக இது விளங்குவதாக அவர் குறிப்பிட்டார்.
முதலீடுகளை அதிகரித்து, சுமைகளைக் குறைப்பதற்காக அறிமுகப்படுத்தப்பட்ட லட்சியமிக்க முன்முயற்சியான தேசிய ஒற்றைச் சாளர அமைப்புமுறை, ‘ஒட்டுமொத்த அரசின் அணுகுமுறையின்' வாயிலாக அனைத்து அமைச்சகங்கள்/ துறைகள் மற்றும் மாநிலங்கள்/ யூனியன் பிரதேசங்களை ஒன்றிணைக்கும் தளம் என்பது குறிப்பிடத்தக்கது.
நுகர்வோர் நலன், உணவு மற்றும் பொது விநியோகம் அமைச்சகம்
அத்தியாவசிய பொருட்களின் விலையேற்றம் மற்றும் மின்-வணிக நிறுவனங்களுக்கான விதிகள் குறித்து நாடாளுமன்றத்தில் செய்யப்பட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய நுகர்வோர் நலம், உணவு மற்றும் பொது விநியோக இணை அமைச்சர், திரு தான்வே ராவ் சாகேப் தாதா ராவ் கீழ்க்கண்ட தகவல்களை அளித்தார்.
2019-இல் ஜனவரியில் 1.97 சதவீதமாக இருந்த நுகர்வோர் விலைக் குறியீடு , பிப்ரவரியில் 2.57 சதவீதமாகவும், மார்ச்சில் 2.86 சதவீதமாகவும், ஏப்ரலில் 2.99 சதவீதமாகவும், மே மாதத்தில் 3.05 சதவீதமாகவும், ஜூனில் 3.18 சதவீதமாகவும், ஜூலையில் 3.15 சதவீதமாகவும், ஆகஸ்டில் 3.28 சதவீதமாகவும் இருந்தது.
2020-இல் ஜனவரியில் 7.59 சதவீதமாக இருந்த நுகர்வோர் விலைக் குறியீடு , பிப்ரவரியில் 6.58 சதவீதமாகவும், மார்ச்சில் 5.84 சதவீதமாகவும், ஜூனில் 6.123 சதவீதமாகவும், ஜூலையில் 6.73 சதவீதமாகவும், ஆகஸ்டில் 6.69 சதவீதமாகவும்  இருந்தது.
அத்தியாவசிய உணவுப் பொருட்களின் விலைகளை கட்டுப்படுத்துவதற்காக அரசு பல்வேறு நடவடிக்கைகள தொடர்ந்து எடுத்து வருகிறது.
நுகர்வோர் விவகாரங்கள் துறையின் விலை கண்காணிப்புப் பிரிவு அளித்த தகவல்களின் படி, மார்ச் 2020-இல் ரூ 33.34 ஆக இருந்த ஒரு கிலோ அரிசியின் விலை, ஏப்ரலில் 34.07 ஆகவும், மே மாதம் 34.09 ஆகவும், ஜூன் மாதம் 34.35 ஆகவும், ஜூலையில் 34.21 ஆகவும், ஆகஸ்டில் 34.54 ஆகவும் இருந்தது.
மார்ச் 2020-இல் ரூ 28.81 ஆக இருந்த ஒரு கிலோ கோதுமையின் விலை, ஏப்ரலில் 29.10 ஆகவும், மே மாதம் 28.94 ஆகவும், ஜூன் மாதம் 28.49 ஆகவும், ஜூலையில் 28.12 ஆகவும், ஆகஸ்டில் 28.23 ஆகவும் இருந்தது.
நுகர்வோர் பாதுகாப்பு , விதிகள், 2020-இன் படியும், அன்னிய செலாவணி மேலாண்மை சட்டத்தின் படியும், மின் வணிகத்தில் ஈடுபட்டுள்ள நிறுவனங்கள் இந்தியாவில் வசிக்கும் மூத்த அதிகாரி ஒருவரை தொடர்பு அலுவலராக நியமிக்க வேண்டும்.
(Visitor Counter : 66
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, 2022 மார்ச் 5 அன்று ‘கடல் பயணத்தை’ தொடங்கிவைப்பார்
மத்திய மீன்வளத்துறை ஏற்பாடு செய்துள்ள கடல் பயணத்தில் தேசிய மீன்வள மேம்பாட்டு வாரியம், குஜராத் மாநில மீன்வளத்துறை, இந்திய கடலோரக் காவல்படை, இந்திய மீன்வள ஆய்வு அமைப்பு, குஜராத் கடல்சார் வாரியம் மற்றும் மீனவப் பிரதிநிதிகள் கலந்து கொள்வார்கள்.
கடலோரம் உள்ள மீனவ சமுதாயத்தின் பிரச்சனைகளைத் தெரிந்து கொள்ளும் முயற்சியாகவும், சுதந்திரத்தின் 75-வது ஆண்டுப் பெருவிழாவின் பகுதியாகவும் இந்தப் பயணம் குஜராத்தில் உள்ள ஷ்யாம் ஜி கிருஷ்ணவர்மா நினைவகம் அருகே, மாண்ட்வீயிலிருந்து 2022 மார்ச் 5 அன்று தொடங்கும். இதே போன்ற பயணங்கள் குஜராத்தின் இதர மாவட்டங்களிலிருந்தும், மாநிலங்கள் மற்றும் யூனியன் பிரதேசங்களிலிருந்தும் நடத்தப்பட உள்ளன.
மார்ச் 5, பயணத்தில் நாட்டின் பல்வேறு பகுதிகளிலிருந்தும் மாநில மீன்வளத்துறை அதிகாரிகள், மீனவப் பிரதிநிதிகள், மீன்வளர்ப்போர் மற்றும் அறிவியலாளர்கள் கலந்துகொள்வார்கள். இந்தப் பயணம் 2022 மார்ச் 6 அன்று போர்பந்தரில் நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1802666
சிறப்பு சேவைகள் மற்றும் கட்டுரைகள்
அந்தமான் நிக்கோபார் யூனியன் பிரதேசத்தில் பிரதமரின் வீட்டு வசதித் திட்டம்  கீழ் 1334 வீடுகள் பயனாளிகளுக்கு வழங்கப்பட்டுள்ளது - மத்திய அமைச்சர் டாக்டர் எல் முருகன் பேட்டி
அந்தமான் நிக்கோபார் யூனியன் பிரதேசத்தில் பிரதமரின் வீட்டு வசதித் திட்டம்  கீழ் 1334 வீடுகள் கட்டப்பட்டு பயனாளிகளுக்கு வழங்கப்பட்டுள்ளதாக மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல் முருகன் தெரிவித்துள்ளார்.
அந்தமான் தலைநகர் போர்ட் பிளேரில் இன்று செய்தியாளர்களிடம் பேசிய அவர், 7422 பேருக்கு வேளாண் கடன் அட்டைகள் வழங்கப்பட்டு, அதன் மூலம் சுமார் 20 கோடி ரூபாய் விவசாயக் கடன் வழங்கப்பட்டுள்ளது என்றார்.
பிரதமரின் விவசாயி கௌரவ நிதியுதவித் திட்டத்தின் கீழ் 15,500 பேருக்கு ரூ.6,000 நிதியுதவியும், உஜ்வாலா திட்டத்தின் கீழ் சுமார் 13,000 பேருக்கு இலவச எரிவாயு இணைப்பும் வழங்கப்பட்டுள்ளன என அமைச்சர் முருகன் தெரிவித்தார்.
முன்னதாக அந்தமான் நிக்கோபார் யூனியன் பிரதேசத்தில் நடைபெற்று வரும் மத்திய அரசு திட்டங்கள் செயல்படுத்தப்பட்டு வருவது குறித்த ஆய்வுக் கூட்டம் அமைச்சர் முருகன் தலைமையில் நடைபெற்றது.
இதில் அந்தமான் தலைமைச் செயலாளர் கேஷவ் சந்திரா மற்றும் பிற துறைகளின் செயலாளர்கள் அந்தமான் நிக்கோபார் யூனியன் பிரதேசத்தில் செயல்படுத்தப்பட்டு வரும் திட்டங்களின் விவரம் மற்றும் அதனால் பலனடைந்த பயனாளர்களின் தரவு போன்றவைகளை எடுத்துரைத்தனர்.
பின்னர் பேசிய அமைச்சர் முருகன், துப்புரவுத் தொழிலாளர்களுக்குத் தேவையான பாதுகாப்பு உபகரணங்களை வழங்க வேண்டும் என வலியுறுத்தியதோடு, நிலுவையில் உள்ள திட்டங்களை காலம் தாழ்த்தாமல், விரைந்து முடித்து பயன்பாட்டுக்குக் கொண்டு வர வேண்டும் என உத்தரவிட்டார்.
ரெயில்வே அமைச்சகம்
இந்திய ரயில்வே 12.05.2020 முதல் அறிமுகப்படுத்தப்படும் சிறப்பு ரயில்களில் வெவ்வேறு வகுப்புகளுக்கான வரையறுக்கப்பட்ட காத்திருப்போர் பட்டியலுக்கு டிக்கெட்டுகளை வழங்கத் தொடங்கும்.
சிறப்பு ரயில்களில் RAC  இருக்காது என்று இந்திய ரயில்வே முடிவு செய்துள்ளது. இது 12.05.2020 லிருந்து அமலுக்கு வருகிறது.. மேலும், கீழே குறிப்பிடப்பட்டுள்ள அதிகபட்ச வரம்புகளுக்கு உட்பட்டு காத்திருப்புப் பட்டியல் பயணச்சீட்டுகள் வழங்கப்படும் என்று முடிவு செய்யப்பட்டுள்ளது:
|
|
Class
|
|
Maximum Waiting List Limit
|
|
1 AC
|
|
20
|
|
Executive Class
|
|
20
|
|
2 AC
|
|
50
|
|
3 AC
|
|
100
|
|
AC Chair Car
|
|
100

|
|
Sleeper
|
|
200

12.05.2020 முதல் இயக்கப்படும் சிறப்பு ரயில்கள் தொடர்பாக இந்திய ரயில்வே வேறு சில முடிவுகளையும் எடுத்துள்ளது. அவை வருமாறு:
- காத்திருப்புப் பட்டியல் தொடர்பான பிற விதிகள் பொருந்தும்.
- எந்த வித  / பிரீமியம் தட்கல் ஒதுக்கீடுகள் வரையறுக்கப்படாது.
- மூத்த குடிமக்கள் ஒதுக்கீடு, பெண்கள் ஒதுக்கீடு மற்றும் மாற்றுத்திறனாளிகளுக்கான ஒதுக்கீடு ஆகியவை தற்போதுள்ள அறிவுறுத்தல்களின்படி வரையறுக்கப்படும்.
- ரயில் புறப்படுவதற்கு 24 மணி நேரம் முன் ரத்து செய்தால் 50 சதவீதக் கட்டணம் திரும்பத் தரப்படும். அதன் பின்னர் என்றால் கட்டணத்தொகை திரும்பத் தரப்படமாட்டாது என்ற பணத்தைத் திரும்பப்பெறும் விதிகள் ரத்து செய்யப்படும். அதற்கு பதிலாக 2015 ரயில்வே ரத்துசெய்தல் மற்றும் பணத்தைத் திரும்பப்பெறுதல் விதி அமலில் இருக்கும்.
- மேற்கண்ட மாற்றங்கள் மே 22, 2020 முதல் தொடங்கும் ரயில்களுக்குப் பொருந்தும், அதாவது மே 15, 2020 முதல் முன்பதிவு செய்யப்படுவதில் இருந்து தொடங்கும்.
(
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாடு ஒரே ரேஷன் கார்டு திட்டத்தின் கீழ் குடும்ப அட்டையை ஒரு மாநிலம் / யூனியன் பிரதேசத்தில் இருந்து மற்றொரு பகுதிக்கு நேரடியாக மாற்றிக்கொள்ள வேண்டிய அவசியமில்லை: தமிழக பரிவர்த்தனை விவரங்கள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய நுகர்வோர் விவகாரங்கள், உணவு மற்றும் பொது விநியோகத்துறை இணை அமைச்சர் திரு. அஷ்வினி குமார் சவுபே கீழ்காணும் தகவல்களை வழங்கினார்.
தொழில்நுட்பம் சார்ந்த ஒரே நாடு ஒரே ரேஷன் கார்டு திட்டத்தின் கீழ், குடும்ப அட்டையை ஒரு மாநிலம்/யூனியன் பிரதேசத்தில் இருந்து மற்றொரு மாநிலத்திற்கு நேரடியாக மாற்றிக்கொள்ள வேண்டிய அவசியமில்லை.
ஏனெனில் பயனாளிகள் தங்கள் உணவு தானியங்களை எந்த மின்னணு விற்பனை நிலையத்திலிருந்தும் பெற்றுக்கொள்ளும் விருப்பத்தேர்வு இதில் உள்ளது. ஆகஸ்ட் 2019-ல் இத்திட்டம் தொடங்கப்பட்டதிலிருந்து, ஜனவரி 31, 2022 வரை மாநிலங்கள்/யூனியன் பிரதேசங்களில் மொத்தம் சுமார் 56 கோடி பெயர்வுத்திறன் பரிவர்த்தனைகள் பதிவு செய்யப்பட்டுள்ளன.
தேசிய உணவுப் பாதுகாப்புச் சட்டம் மற்றும் இலக்கு நிர்ணயிக்கப்பட்ட பொது விநியோக முறையின் செயல்பாடுகள் மதிப்பிற்குரிய பல்கலைக்கழகங்கள் மற்றும் தேசிய புகழ் பெற்ற நிறுவனங்களின் மூலம் மதிப்பீடு செய்வதன் ஒரு பகுதியாக ஒரே நாடு ஒரே ரேஷன் கார்டு திட்டம் மாநிலங்கள் மற்றும் யூனியன் பிரதேசங்களில் படிப்படியாக செயல்படுத்தப்படுவதை இத்திட்டம் மதிப்பாய்வு செய்தது.
2020-ம் ஆண்டு அக்டோபரில் தமிழ்நாட்டில் ஒரே நாடு ஒரே ரேஷன் கார்டு திட்டம் செயல்படுத்தப்பட்ட நிலையில், 31 ஜனவரி 2022 வரை 11,04,524 பெயர்வுத்திறன் பரிவர்த்தனைகள் இதன் கீழ் நடைபெற்றுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796908
பிரதமர் அலுவலகம்
கப்பல்களை ஏற்றிச்சென்று இறக்கிவிடும் சென்னை துறைமுகத்தின் செயல்பாட்டைப் பிரதமர் பாராட்டியுள்ளார்
ஒரு கப்பலை வெளிநாட்டுக்கு ஏற்றிச்செல்லப்படுவதைக் கொண்டாடும் சாதனையாகக் காணப்படுகின்ற சென்னை துறைமுகத்தின் ஃப்ளோட்-ஆன்-ஃப்ளோட்-ஆஃப் செயல்பாட்டைப் பிரதமர் திரு நரேந்திர மோடி பாராட்டியுள்ளார்.
மத்திய இணையமைச்சர் திரு ஷாந்தனு தாக்கூரின் ட்விட்டர் செய்திக்கு பதில் அளித்து பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
“நமது துறைமுகங்கள் மற்றும் கப்பல் போக்குவரத்துத்துறைக்கு மகத்தான செய்தி.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 193.83 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 193.83 கோடிக்கும் அதிகமான  டோஸ்கள் செலுத்தப்பட்டுள்ளன. 2,46,20,654 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.42 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,363 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,22,757.
இந்தியாவில் கடந்த 24 மணி நேரத்தில் 4,041 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,25,379 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.17 கோடி . வாராந்திரத் தொற்று 0.73 சதவீதமாக உள்ளது. தினசரித் தொற்று விகிதம் 0.95 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1830666
சட்டம் மற்றும் நீதித்துறை அமைச்சகம்
கேரள உயர் நீதிமன்றத்திற்கு கூடுதல் நீதிபதிகள் நியமனம்
2021 ஆகஸ்ட் 11 தேதியிட்ட அறிவிப்புகள் 13024/0512018-US.I மற்றும் K-13024/04/2018-US.I வாயிலாக, இந்திய அரசமைப்பு சட்டத்தின் 224-ன் பிரிவின்  துணைப்பிரிவு தமக்கு அளித்துள்ள அதிகாரத்தை பயன்படுத்தி, திருவாளர்கள் விஜு ஆபிரகாம் மற்றும் முகமது நியாஸ் சொவ்வாக்கரன் புதியபுரயில் ஆகியோரை கேரள உயர் நீதிமன்றத்தின் கூடுதல் நீதிபதிகளாக அவர்கள் பதவி ஏற்கும் நாளிலிருந்து இரண்டு ஆண்டு காலத்திற்கு குடியரசுத் தலைவர் நியமித்துள்ளார்.
-----
(Visitor Counter : 176
பிரதமர் அலுவலகம்
மக்களவைத் தலைவராக ஓம் பிர்லா தேர்ந்தெடுக்கப்பட்டுள்ளதற்கு பிரதமர் வரவேற்பு
17-வது மக்களவையின் தலைவராக, அவையின் உயர் பாரம்பரியத்திற்கேற்ப திரு. ஓம் பிர்லா ஒருமனதாக தேர்ந்தெடுக்கப்பட்டுள்ளதை பிரதமர் திரு. நரேந்திர மோடி வரவேற்றுள்ளார்.
இன்று மக்களவையில் உரையாற்றிய போது, பிரதமர், திரு ஓம் பிர்லாவிற்கு வாழ்த்து தெரிவித்தார். இத்தகைய மேன்மைமிக்க ஆளுமையை அவையின் தலைவராக பெற்றிருப்பது அனைத்து உறுப்பினர்களுக்கும் பெருமையான தருணமாகும் என்று அவர் கூறினார்.
மாணவ சங்கத் தலைவராக தனது பொது வாழ்க்கையைத் துவங்கிய திரு. ஓம் பிர்லா, பல ஆண்டுகளாக தொடர்ந்து சமூகத்திற்கு தொண்டாற்றி வருகிறார் என்று பிரதமர் தெரிவித்தார். ராஜஸ்தான் மாநிலம் கோட்டாவின் ஒட்டு மொத்த வளர்ச்சிக்கும், மாற்றத்திற்கும் திரு. ஓம் பிர்லா ஆற்றிய பங்கினை பிரதமர் பாராட்டினார்.
புதிதாக தேர்ந்தெடுக்கப்பட்ட மக்களவைத் தலைவருடனான தனது நெடுநாள் உறவினையும் பிரதமர் நினைவுகூர்ந்தார். பூகம்பத்திற்குப் பிறகு கட்ச் பகுதியையும், வெள்ள பாதிப்புக்கு பிறகு கேதார்நாத்தையும் மறுசீரமைக்கும் பணியில் திரு ஓம் பிர்லா வகித்த பங்கினையும், முழு ஈடுபாட்டுடனான சேவையையும் பிரதமர் எடுத்துரைத்தார். இந்த 17-வது மக்களவை, கருணை உள்ளம் கொண்ட ஒருவரை அவைத்தலைவராகப் பெறுகிறது என்றும் அவர் கூறினார்.
இந்த அவையின் செயல்முறைகளை வெற்றிகரமாக நடத்துவதற்குத் தேவையான ஒத்துழைப்பை அனைத்து உறுப்பினர்களும் நல்குவர் என்று பிரதமர் அவைத் தலைவருக்கு உறுதியளித்தார்.
பிரதமர் அலுவலகம்
புவி தினத்தையொட்டி பூமித்தாய்க்கு நன்றி கூறும் வீடியோ காட்சி ஒன்றை பிரதமர் பகிர்ந்துள்ளார்
பூமித்தாயின் அன்புக்கு நன்றி கூறும் விதமாகவும், பூமியை பாதுகாப்பதற்கான நமது உறுதிப்பாட்டை மீண்டும் உறுதிப்படுத்தும் வகையிலும், புவி தினம் கொண்டாடப்படுவதாக பிரதமர் திரு நரேந்திர மோடி கூறியுள்ளார். இந்நாளையொட்டி வீடியோ காட்சி ஒன்றையும் பிரதமர் பகிர்ந்துள்ளார்.
பிரதமர் வெளியிட்டுள்ள டுவிட்டர் பதிவில்;
“பூமித்தாயின் அன்புக்கு நன்றி கூறும் விதமாகவும், பூமியை பாதுகாப்பதற்கான நமது உறுதிப்பாட்டை மீண்டும் உறுதிப்படுத்தும் வகையிலும், புவி தினம் கொண்டாடப்படுகிறது” என்று தெரிவித்துள்ளார்.
ஆயுஷ்
முறைப்படுத்துவோர் மற்றும் ஏஎஸ்யு&எச் மருந்துகள் தயாரிப்பாளர்களுக்கு இமாசலப் பிரதேசத்தில் பயிற்சி அமர்வுக்கு ஏற்பாடு செய்யப்பட்டுள்ளது
அமலாக்கத்தின் நடைமுறை அம்சங்கள் மற்றும் ஆயுர்வேதம், சித்தா, யுனானி, ஹோமியோபதி  மருந்துகள் தயாரிப்பின் பிரச்சனைகளை முறைப்படுத்துவோரும் தயாரிப்பாளர்களும் நன்கு அறிந்துகொள்ள வியாழனன்று இரண்டு நாள் பயிற்சி அமர்வுக்கு ஆயுஷ் அமைச்சகம் ஏற்பாடு செய்திருந்தது.
மூன்று மாத காலத்தில் இந்த அமைச்சகத்தின் மருந்துக் கொள்கைப் பிரிவால் ஏற்பாடு செய்யப்பட்டுள்ள ஐந்து பயிற்சி அமர்வுகளில் இது முதலாவதாகும். வடக்கு மண்டலத்திற்கான இந்தப் பயிற்சி அமர்வு இமாச்சலப் பிரதேசத்தின் மண்டியில் உள்ள மண்டல ஆயுர்வேத ஆராய்ச்சிக் கழகத்தில் நடைபெற்றது. இதில் இமாச்சல பிரதேசம்,உத்தரகண்ட், பஞ்சாப், சண்டிகர், லடாக், ஜம்மு காஷ்மீர், ஹரியானா ஆகியவற்றிலிருந்து 40 பிரதிநிதிகள் கலந்துகொண்டனர்.
தற்போதுள்ள முறைப்படுத்தல் அம்சங்கள் ஜிஎம்பி, உலக சுகாதார அமைப்பின் ஜிஎம்பி, டிடிஎல், ஏஎஸ்யூ&ஹெச் மருந்துகள் பரிசோதனை, தொழில்துறை மற்றும் அரசு மருந்து கட்டுப்பாட்டு கட்டமைப்புத் திட்டங்கள் ஆகியவை இந்தப் பயிற்சித் திட்டத்தில் இடம்பெற்றுள்ளன. மத்திய மாநில மற்றும் சம்பந்தப்பட்ட துறையினரின் ஒருங்கிணைந்த இந்த சந்திப்பு இருவழி கலந்துரையாடல் திட்டமாகும். தரமான ஆயுஷ் மருந்துகள் தயாரிப்பின் இலக்கை எட்டுவதற்கான பணியை ஊக்குவிப்பதாகவும் இது இருந்தது.
ஏஎஸ்யூ&ஹெச் மருந்து முறைப்படுத்துவோரிடையே முறைப்படுத்தல், ஏஎஸ்யு ஹெச் மருந்து தொழிற்சாலை ஊழியர்கள் ஒரு பொதுவான தளத்தில் சந்திப்பது ஆகியவை இந்த பயிற்சியின் நோக்கமாகும் என்று அமைச்சக அதிகாரிகள் தெரிவித்தனர். அனைத்து மாநிலங்கள் யூனியன் பிரதேசங்களின் ஆயுஷ் மருந்து முறைப்படுத்துவோர், தொழிற்சாலை ஊழியர்கள் மற்றும் பிற துறையினர் இந்தப் பயிற்சி அமர்வில் தங்களின் பிரதிநிதிகளை நியமிக்கலாம்.
ஆயுர்வேத அறிவியல் ஆராய்ச்சிக்கான மத்திய கவுன்சில் மற்றும் பல்வேறு தேசிய கல்விக் கழகங்களுடன் இணைந்து இந்த அமைச்சகத்தின் மருந்துக் கொள்கை பிரிவால் இந்தப் பயிற்சி அமர்வுகள் ஏற்பாடு செய்யப்பட்டன.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையான குப்பையில்லா நகரத்தை உருவாக்க தானே இளைஞர்கள் தீவிரம்
தூய்மை இந்தியா இயக்கத்தின் கீழ் குப்பையில்லா நகரங்கள் என்ற தொலைநோக்கு பார்வையுடன் நாட்டின் சுகாதார இயக்கத்தை வழிநடத்துவதில் முக்கிய மாநிலங்களில் ஒன்றாக மகாராஷ்டிரா திகழ்கிறது. மஹாராஷ்டிராவின் முக்கிய திருவிழாக்களில் ஒன்று விநாயகர் சதூர்த்தி திருவிழா. கடந்த காலங்களில், விநாயகர் சிலை கரைப்பு குறித்தும், சுற்றுச்சூழலுக்கு உகந்த நடைமுறைகள் குறித்தும் குரல்கள் எழுப்பப்பட்டன. அதைச் செய்ய தற்போது இளம் தலைமுறையினர் முன்வந்துள்ளனர்.
தானே நகரின் 493 பள்ளிகளுக்கு இடையே சுற்றுச்சூழலுக்கு உகந்த விநாயகர் சிலை தயாரிப்பு தொடர்பாக பள்ளிகளுக்கு இடையிலான போட்டி நடத்தப்பட்டது. மொத்தம் 22,177 மாணவர்கள் ஆர்வத்துடன் பங்கேற்று சுற்றுச்சூழலுக்கு உகந்த பொருட்களைக் கொண்டு விநாயகர் சிலைகளை உருவாக்கி சுற்றுச்சூழல் நிலைத்தன்மை குறித்த விழிப்புணர்வை ஏற்படுத்தினர். இதில் 2,200 க்கும் மேற்பட்டோர் ஒன்றிணைந்து சதுப்பு நிலங்களைப் பாதுகாக்கவும், சுற்றுப்புறத்தை தூய்மையாக வைத்திருக்கவும் உறுதிமொழி எடுத்தனர். உள்ளூர் தூய்மைப் பணியாளர்கள் மற்றும் அதிகாரிகளுடன் இணைந்து சதுப்பு நிலங்களை தூய்மைப்படுத்தும் பணியில் அவர்கள் ஈடுபட்டனர்.
தானேயில் பல்வேறு சுகாதார நடவடிக்கைகளில் பொதுமக்களும் பங்கேற்றனர்.
விநாயகர் சிலை கரைப்பின் போது மேற்கொள்ளப்பட வேண்டிய நடவடிக்கைகள் குறித்து விழிப்புணர்வை ஏற்படுத்தும் நோக்கில் தானே ரயில் நிலையத்தில் தூய்மை இயக்கம் மேற்கொள்ளப்பட்டது. இதில் 1,000-க்கும் மேற்பட்ட்டவர்கள் பங்கேற்றனர். தானே மாநகராட்சி மலைப்பகுதி தூய்மை இயக்கத்தையும் ஏற்பாடு செய்தது. இதில், 2,000க்கும் மேற்பட்ட பொதுமக்கள், பள்ளி மாணவ, மாணவியர், சிறுவர், சிறுமியர் பங்கேற்றனர். பார்சிக் மலைப்பகுதியை அவர்கள் தூய்மைப்படுத்தி, உள்ளூர் மக்களிடையே விழிப்புணர்வை ஏற்படுத்தினர். இந்திய தூய்மை லீக்கை முன்னிட்டு, தானேவில் "ஏக் மினிட் தானே சதி" என்ற புதுமையான கான்செப்ட் தொடங்கப்பட்டது. தாதோஜி கொண்டதேவ் ஸ்டேடியத்தில் 25,000 பள்ளி மாணவர்கள் உட்பட ஏராளமான மக்கள் திரண்டு, தானேவை தூய்மையாக்க தினமும் ஒரு நிமிடம் ஒதுக்குவதாக உறுதிமொழி எடுத்துக் கொண்டனர்.
இந்த ஜன் அந்தோலன் நகர்ப்புற சுகாதாரத்தின் முகத்தை மாற்றி, தூய்மை உணர்வைத் தூண்டுகிறது. பாலினம், சமூகம், நம்பிக்கைகள், கலாச்சாரங்கள் மற்றும் வாழ்க்கைத் துறைகளுக்கு அப்பாற்பட்ட மக்கள் சுகாதாரத்தின் வெகுஜன இயக்கத்தை ஒரு பெரிய திருவிழா போல கொண்டாடி வருகின்றனர்.